Document ID: /fineweb-2-swissfilter-quality_10-filterrobots/filtered/01798.jsonl.gz/520

Fasnachtsfritig 2019
Fr, 01.03.2019
Dä Tag het nid mit Usruhe agfange sondern s Ufbaue vom Zelt und dr Bohnebar isch an dr Reihe gsii.
Zobe hei mir den ä Uftritt am Guggekonzert z Zubel kha. Ä Wanderig vo eusem Carparkplatz bis zum Chatzeflüehli hei mir au no müsse mache. Am 9ii sind mir den mit em Car ab nach Ittigen gfahre, ohni eusi super Lotse hät dr Jimi eus vermutlich uf Genf gfahre. Wo mir den z Ittige acho sind het dr Roman sis Mundstück nüm gfunde, nach suche vo mehrerne Lüt isch es den doch no uftaucht. Anschinend het er den im Militär noni glernt…verliere dörfsch nüt, kaputt mache abr alles. Am Maskeball hei mir den zweu Uftritt kha. Bi eusem zweute Uftritt het den eine vo eusne Mitglieder Geburtstag kha und si Wunsch isch gsii d Session vo euser alte Schlagbsetzig z köre. Dä Wunsch hei mir ihm natürlich gern erfüllt. Nach eusem zweute Uftritt isch das Fest leider glii z End gsii und mir hei eus uf Heiweg gmacht.